[image: image1.png]e Co-funded by
nnerrey the European Union

NEXT forerie-

Republic of Moldova





	Proiect CBRN GUARD
Cod: ROMD00078
Contract grant nr. 181860
Contract Nr. ____/CBRN GUARD-PR
Obiectul achiziției: Achiziționarea echipamentelor IT – laptopuri, în cadrul proiectului de asistență externă „Managementul eficient al situațiilor de urgență CBRN cauzate de dezastre naturale” – CBRN GUARD, cod ROMD00078, finanțat prin Programul INTERREG NEXT VI-A România–Republica Moldova 2021–2027
Cod CPV: 30213100-6 – Computere portabile; 
____ ________2026                                                                                                               mun. Chișinău
Furnizorul de bunuri
Autoritatea contractantă
____________________
reprezentată prin administrator______________care acţionează în baza Statutului, denumit în continuare ,,Furnizor”, _____,  pe de o parte, și
Inspectoratul General de Carabinieri 

reprezentat prin Comandantul general   dl Dumitru SCURTU, ce activează în baza Hotărârii Guvernului nr. 332/2019, denumit în continuare „Beneficiar”, c/f 1006601000473, pe de altă parte,
ambii (denumiţi(te) în continuare Părţi), au încheiat prezentul Contract referitor la următoarele:

a) Achiziţionarea echipamentelor IT – laptopuri, în cadrul proiectului de asistență externă „Managementul eficient al situațiilor de urgență CBRN cauzate de dezastre naturale” – CBRN GUARD, cod ROMD00078, finanțat prin Programul INTERREG NEXT VI-A România–Republica Moldova 2021–2027, denumite în continuare „Bunuri”, conform procedurii unice de licitație, aplicată în baza Anexei II – Achiziții publice la Contractul de grant nr. 181860 din 04.09.2025 și regulilor Programului Interreg NEXT România–Republica Moldova 2021–2027, în baza deciziei grupului de lucru pentru achiziții al Beneficiarului nr. ____ din __________ 2026.

b) Următoarele documente vor fi considerate părți componente ale Contractului:
· specificația tehnică (Anexa nr. 1); 

· specificația de preț (Anexa nr. 2). 

c) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.

d) În calitate de contravaloare a plăților care urmează a fi efectuate de Beneficiar, Furnizorul se obligă prin Contract să livreze Beneficiarului Bunurile și să înlăture defectele lor în conformitate cu prevederile Contractului sub toate aspectele.

e) Beneficiarul se obligă prin Contract să plătească Furnizorului, în calitate de contravaloare a livrării bunurilor, prețul Contractului în termenele și modalitatea stabilite de Contract.
1. Obiectul Contractului

1.1. Obiectul Contractului îl reprezintă furnizarea echipamentelor IT – laptopuri, denumite în continuare „Bunuri”, pe care Furnizorul se obligă să le furnizeze/livreze în conformitate cu prevederile Contractului, Anexa nr. 1 – Specificația tehnică și Anexa nr. 2 – Specificația de preț, cu respectarea dispozițiilor legale, cerințelor de conformitate, standardelor tehnice, profesionale și de calitate aplicabile.

1.2.  Bunurile furnizate trebuie să fie noi, neutilizate, în ambalajul original al producătorului, fără defecte, și să corespundă integral producătorului, mărcii, modelului, configurației și caracteristicilor tehnice indicate în oferta Furnizorului și în Anexa nr. 1 la Contract.

1.3.  Bunurile furnizate vor beneficia de o perioadă de garanție de minimum 36 (treizeci și șase) de luni, în condițiile prevăzute în Specificația tehnică și oferta Furnizorului.
2. Termeni şi condiţii de livrare

2.1. Furnizarea Bunurilor se va realiza într-o singură tranșă, în termenul stabilit în Specificația tehnică, Specificația de preț și oferta Furnizorului, calculat de la data intrării în vigoare a Contractului/comenzii ferme a Beneficiarului, după caz.
2.2. Documentația de însoțire a Bunurilor include:
a) factura fiscală electronică (e-factură, ciclu scurt). Factura fiscală va conține numărul de referință al proiectului de finanțare: Proiect CBRN GUARD, Cod: ROMD00078, Contract grant nr. 181860;

b) actul de predare-primire a Bunurilor – 2 exemplare;

c) documentele/certificatele de garanție aferente Bunurilor livrate;
d) manualele/ghidurile de utilizare și/sau instalare, după caz;
e) documentele de conformitate și documentația tehnică aferentă echipamentelor, conform cerințelor prevăzute în Specificația tehnică, după caz.
2.3. Originalele documentelor prevăzute la pct. 2.2, după caz, se vor prezenta Beneficiarului cel târziu la momentul livrării Bunurilor.
3. Preţul şi condiţii de plată

3.1. Prețul Bunurilor furnizate conform Contractului este stabilit în lei MDL, conform Specificației de preț (Anexa nr. 2), este ferm și nu poate fi revizuit pe durata executării Contractului. 

3.2. Suma totală a Contractului, fără TVA, se stabileşte în lei MDL şi constituie: ___________________ ) lei MDL.
3.3. Achitarea plăţilor pentru Bunurile livrate se va efectua în lei MDL.
3.4. Metoda şi condiţiile de plată de către Beneficiar vor fi: 

a) Achitarea se va efectua după livrarea Bunurilor și prezentarea documentelor aferente, conform pct. 2.2;
b) Termenul de plată este de maxim 30 de zile de la primirea facturii de către Beneficiar  în condițiile stabilite mai sus;
c) Plăţile se vor efectua prin transfer bancar pe contul de decontare al Furnizorului indicat în Contract.
4. Condiţii de predare-primire

4.1. Bunurile se consideră predate de către Furnizor şi recepţionate de către Beneficiar dacă:

a) cantitatea Bunurilor corespunde informațiilor indicate în Specificația de preț (Anexa nr. 2) și în documentele de însoțire prevăzute la pct. 2.2 al Contractului;

b) producătorul, marca, modelul, configurația și caracteristicile tehnice ale Bunurilor corespund cerințelor și informațiilor indicate în Specificația tehnică (Anexa nr. 1) și ofertei acceptate;

c) Bunurile sunt noi, neutilizate, fără defecte, complete și sunt însoțite de accesoriile și documentele prevăzute în Contract și Specificația tehnică;

d) Bunurile sunt însoțite de documentele de garanție și, după caz, de documentele de conformitate și documentația tehnică solicitată.

4.2. Beneficiarul este în drept să verifice, la recepție, corespunderea Bunurilor livrate cu cerințele Contractului și ale Specificației tehnice. Bunurile care nu corespund cerințelor stabilite vor fi considerate neconforme, iar Furnizorul va fi obligat să înlăture neconformitățile sau să înlocuiască Bunurile respective, fără costuri suplimentare pentru Beneficiar.
4.3. Furnizorul este obligat să prezinte Beneficiarului factura fiscală electronică și documentele prevăzute la pct. 2.2 odată cu furnizarea Bunurilor, pentru efectuarea plății. În cazul neprezentării documentelor necesare, termenul de plată va începe să curgă de la data prezentării complete a acestora.
5. Standarde

5.1. Bunurile furnizate vor respecta cerințele de vizibilitate și comunicare prevăzute de Programul Interreg NEXT România–Republica Moldova și de Contractul de grant nr. 181860. 
5.2. Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a Bunurilor.
6. Obligaţiile părţilor

6.1. În baza Contractului, Furnizorul se obligă:

a) să furnizeze Bunurile în condiţiile prevăzute de Contract;

b) să anunţe Beneficiarul după semnarea Contractului, în decurs de 5 zile calendaristice, prin telefon/fax sau mijloace electronice, despre disponibilitatea furnizării Bunurilor;

c) să asigure condiţiile corespunzătoare pentru recepţionarea Bunurilor de către Beneficiar, în termenele stabilite, în corespundere cu cerinţele Contractului;

d) să asigure integritatea şi calitatea Bunurilor pe toată perioada de până la recepţionarea lor de către Beneficiar;

e) să respecte obligațiile aplicabile în domeniul mediului, social și al muncii instituite prin dreptul Uniunii, prin cadrul normativ, prin contractele colective de muncă sau prin convențiile internaționale în domeniul social și al mediului (enumerate în anexa X la Directiva 2014/24/UE).
6.2. În baza Contractului, Beneficiarul se obligă:

a) să întreprindă toate măsurile necesare pentru asigurarea recepţionării în termenul stabilit a Bunurilor furnizate în corespundere cu cerinţele Contractului;

b) să asigure achitarea Bunurilor furnizate, respectând modalităţile şi termenele indicate în Contract.
7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).

7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.

7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.

7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct. 7.3. părțile modifică contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.
8. Rezoluțiunea

8.1. Rezoluțiunea Contractului se poate realiza cu acordul comun al Părţilor.

8.2. Contractul poate fi rezolvit în mod unilateral de către:

a) Beneficiar în caz de refuz al Furnizorului de a furniza Bunurile prevăzute în Contract;

b) Beneficiar în caz de nerespectare de către Furnizor a termenelor de furnizare stabilite;

c) Furnizor în caz de nerespectare de către Beneficiar a termenelor de plată a Bunurilor;

d) Furnizor sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.

8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

8.5. În situația rezoluțiunii din cauza neexecutării/executării parțiale de către contractant a obligațiilor contractuale, acesta va datora Beneficiarului daune-interese cu titlu de clauză penală în cuantum egal cu valoarea obligațiilor contractuale neexecutate.
9. Reclamaţii

9.1. Reclamaţiile privind cantitatea Bunurilor furnizate sunt înaintate Furnizorului la momentul recepţionării lor, fiind confirmate printr-un act întocmit în comun cu reprezentantul Furnizorului.

9.2. Pretenţiile privind calitatea bunurilor livrate sunt înaintate Furnizorului în termen de 5 zile de la depistarea deficienţelor de calitate şi trebuie confirmate printr-un certificat eliberat de o entitate independentă neutră şi autorizată în acest sens.

9.3. Furnizorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.

9.4. În caz de recunoaştere a pretenţiilor, Furnizorul este obligat, în termen de 5 zile, să furnizeze suplimentar Beneficiarului cantitatea nelivrată de bunuri, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului. 

9.5. Furnizorul poartă răspundere pentru calitatea Bunurilor în limitele stabilite, inclusiv pentru viciile ascunse.

9.6. În cazul devierii de la calitatea confirmată prin certificatul de calitate întocmit de o entitate independentă neutră sau autorizată în acest sens, cheltuielile pentru staţionare sau întârziere sunt suportate de partea vinovată.
10. Obligații privind daunele și penalitățile de întârziere

10.1. Pentru refuzul de a furniza Bunurile prevăzute în Contract, Furnizorul achită o penalitate în valoare de 1 % din suma totală a Contractului.

10.2. Pentru furnizarea cu întârziere a bunurilor, Furnizorul achită o penalitate în valoare de 0,1 % din suma Bunurilor nelivrate, pentru fiecare zi de întârziere, dar nu mai mult de  5 % din suma totală a Contractului. În cazul în care întârzierea depășește 15 zile, Furnizorul prezintă Beneficiarului o explicație în formă scrisă.

10.3. Pentru achitarea cu întârziere, Beneficiarul achită o penalitate în valoare de 0,1% din suma bunurilor neachitate, pentru fiecare zi de întârziere, dar nu mai mult de  5 % din suma totală a Contractului.

10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 

10.5. Suma penalităţii calculate Furnizorului conform Contractului poate fi dedusă (reţinută) de către Beneficiar din suma plăţii pentru Bunurile furnizate.

10.6. Furnizorul se obligă să despăgubească Beneficiarul în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate;

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Furnizorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Furnizorului;

b) Autoritatea contractantă a notificat Furnizorul despre primirea unei notificări/cereri cu privire la incidența oricăreia dintre situațiile prevăzute mai sus;

10.8. În cazul în care Furnizorul livrează bunuri afectate de vicii sau necoforme, iar Autoritatea contractantă optează pentru acordarea unui termen în care Furnizorul să înlocuiască/remedieze deficiențele bunurilor respective, aceasta are dreptul de a percepe penalități de întârziere.

11. Drepturi de proprietate intelectuală

11.1. Orice Rezultat/Rezultate elaborat(e) și/sau prelucrat(e) de către Furnizor în executarea Contractului vor deveni proprietatea exclusivă a Beneficiarului, la momentul efectuării plății sumelor datorate Furnizorului conform prevederilor Contractului.

11.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Beneficiarului, care le va putea utiliza, publica, cesiona ori transfera, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
12. Soluționarea eventualelor divergențe și a litigiilor

12.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

12.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

12.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă conform cadrului normativ al Republicii Moldova.
13. Dispoziţii finale

13.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.

13.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.

13.3. Contractul în cazul în care este semnat electronic, de către ambele părți, acesta este remis în prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Furnizor, Beneficiar.

13.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest contract în cazul în care gestionarea surselor financiare nu se efectuează prin intermediul sistemului trezorerial.

13.5. Contractul este valabil până la 31.12.2026.
13.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.

13.7. Pentru confirmarea celor menţionate mai sus, Părţile au semnat Contractul în conformitate cu cerințele Contractului de subvenție Programului Interreg Next România - Republica Moldova, pentru proiectul cu titlul „Management eficient al situațiilor de urgență CBRN cauzate de dezastre naturale – CBRN GUARD” (Contract de grant  nr. 181860).
CONDIȚII SPECIALE ALE CONTRACTULUI:
(se vor completa în funcție de oferta operatorului economic adjudecat)

1.1. Furnizorul se obligă să livreze Bunurile contractate în strictă conformitate cu Specificația tehnică – Anexa nr. 1, Specificația de preț – Anexa nr. 2 și oferta tehnică și financiară acceptată de Beneficiar.

1.2. Bunurile livrate trebuie să fie noi, neutilizate, nerecondiționate (non-refurbished), fără defecte, complete și pregătite pentru utilizare, în ambalajul original al producătorului, și să corespundă integral producătorului, mărcii, modelului și configurației indicate în oferta acceptată.

1.3. Nu se admite înlocuirea producătorului, mărcii, modelului sau configurației Bunurilor contractate fără acordul prealabil, în scris, al Beneficiarului și numai în condițiile permise de documentele contractuale și regulile aplicabile procedurii de achiziție.

1.4. Livrarea integrală a Bunurilor se va efectua într-o singură tranșă, până la 20.12.2026 de la data înregistrării Contractului la Trezoreria de Stat a Ministerului Finanțelor, la sediul Beneficiarului: str. Gheorghe Asachi 65A, mun. Chișinău, Republica Moldova.

1.5. Furnizorul va suporta toate cheltuielile aferente ambalării, transportului, manipulării, descărcării și livrării Bunurilor la sediul Beneficiarului. Aceste cheltuieli sunt incluse în prețul Contractului și nu pot fi solicitate suplimentar.

1.6. Bunurile vor fi livrate în configurație completă, împreună cu toate componentele, accesoriile, adaptoarele, licențele și celelalte elemente prevăzute în Specificația tehnică și în oferta acceptată, inclusiv mouse optic fără fir și geantă de transport pentru fiecare echipament, conform cerințelor tehnice stabilite.

1.7. La livrare, Furnizorul va prezenta documentele aferente Bunurilor, inclusiv factura fiscală, documentele de garanție, documentația tehnică, instrucțiunile de utilizare, documentele de conformitate solicitate prin documentația de atribuire, precum și documentele necesare recepției și efectuării plății, conform prevederilor contractuale.

1.8. Recepția Bunurilor se va efectua de către Beneficiar prin verificarea cantității, integrității, producătorului, mărcii, modelului, configurației, componentelor și accesoriilor, precum și a conformității acestora cu Specificația tehnică și oferta acceptată. Beneficiarul își rezervă dreptul de a verifica funcționalitatea și caracteristicile tehnice ale Bunurilor livrate.

1.9. Bunurile deteriorate, incomplete sau care nu corespund producătorului, mărcii, modelului, configurației ori cerințelor tehnice contractate nu vor fi recepționate. Furnizorul va remedia neconformitățile constatate sau va înlocui Bunurile neconforme, după caz, fără costuri suplimentare pentru Beneficiar, în condițiile stabilite prin Contract.

1.10. Termenul de garanție pentru Bunurile furnizate este de minimum 36 (treizeci și șase) de luni, calculat de la data recepționării acestora de către Beneficiar, sau pentru o perioadă mai mare, dacă aceasta a fost oferită de Furnizor și acceptată în cadrul procedurii de achiziție.

1.11. Pe perioada garanției, Furnizorul va asigura, fără costuri suplimentare pentru Beneficiar, diagnosticarea și remedierea defecțiunilor acoperite de garanție, inclusiv repararea sau înlocuirea componentelor defecte ori, după caz, înlocuirea Bunurilor, conform condițiilor contractuale și de garanție.

1.12. Serviciile de garanție vor include Pick-up & Return, cu termen de maximum 5 (cinci) zile lucrătoare, precum și suport tehnic în limba română, în conformitate cu Specificația tehnică și oferta acceptată. Preluarea, transportarea către unitatea de service și returnarea Bunurilor vor fi efectuate fără costuri suplimentare pentru Beneficiar, în cazul defecțiunilor acoperite de garanție.

1.13. Bunurile furnizate trebuie să respecte cerințele aplicabile privind conformitatea, siguranța, securitatea și eficiența energetică stabilite în documentația de atribuire. Furnizorul va prezenta, după caz, documentele justificative solicitate pentru demonstrarea conformității Bunurilor livrate.

1.14. În măsura în care sunt aplicabile Furnizorului și Bunurilor contractate, vor fi respectate cerințele privind gestionarea deșeurilor de echipamente electrice și electronice (DEEE) și responsabilitatea extinsă a producătorului, în conformitate cu Hotărârea Guvernului nr. 212/2018 și legislația în vigoare a Republicii Moldova.

1.15. Recepționarea Bunurilor de către Beneficiar nu înlătură răspunderea Furnizorului pentru vicii ascunse, defecte sau neconformități constatate ulterior, în perioada de garanție, în condițiile prevăzute de Contract și legislația aplicabilă.

1.16. Orice modificare a condițiilor Contractului se va efectua exclusiv în condițiile prevăzute de documentele contractuale, de Contractul de grant nr. 181860 din 04.09.2025, Anexa II – Achiziții publice, precum și de regulile aplicabile Programului INTERREG NEXT VI-A România–Republica Moldova 2021–2027.

DATELE JURIDICE, POŞTALE ŞI DE PLĂŢI ALE PĂRŢILOR

FURNIZOR
BENEFICIAR
Inspectoratul General de Carabinieri 
mun. Chișinău, str. Gh. Asachi, 65A 

MD-2028, telefon: 022-73-93-68, 022-73-93-09

Cod fiscal: 1006601000473

Ministerul Finanţelor - Trezoreria de Chișinău, buget de stat

Adresa băncii: mun. Chişinău, str. C. Tănase, 7

Cod bancar: TREZMD2X

IBAN: 

SEMNĂTURILE PĂRȚILOR
Administrator dl 

_______________________________________

                                        L.Ş.

Comandant general dl Dumitru SCURTU

__________________________________

                                    L.Ş.
DF a IGC: 

DJPC a IGC:




	Anexa nr. 1

la Contractul nr. ____/CBRN GUARD-PR

                                                                                                                                                                              din ______________ 2026

SPECIFICAŢII TEHNICE

Denumirea bunurilor
Ţara de origine
Producătorul
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
Lotul nr. 1 – Laptopuri
Laptop
CPU (Procesor): arhitectură pe 64 biți; performanță minimă evaluată la minimum 10.000 puncte în teste de referință (benchmark) recunoscute internațional (ex.: PassMark CPU Mark sau echivalent). 

RAM (memorie): minimum 16 GB, cu posibilitate de extindere până la minimum 32 GB; suport Dual-Channel. 

Placă grafică/video: integrată. 

SSD (stocare): minimum 512 GB SSD, interfață PCIe NVMe. 

Display/Monitor: 14"–16"; rezoluție minimum Full HD (1920 × 1080); panou IPS sau echivalent. 

Sistem de operare: preinstalat, clasa Business (ex. Microsoft Windows 11 Pro sau echivalent), cu suport activ de la producător. Suită de birou: echivalentă Microsoft Office, cu compatibilitate 100% pentru formatele docx, xlsx, pptx. 

Software de securitate: soluție antivirus actualizată și firewall, conform cerințelor HG nr. 562/2025; administrare centralizată (GPO/MDM). 

Porturi: minimum 2 × USB Type-A; minimum 1 × USB Type-C; Ethernet sau adaptor inclus; port audio 3,5 mm; HDMI și/sau DisplayPort. 

Tastatură: încorporată, QWERTY. Conectivitate: Bluetooth minimum 5.1; Wi-Fi 6 (802.11ax), compatibil WPA3. Securitate: Hardware TPM 2.0; Secure Boot (UEFI); criptare hardware SSD. 

Garanție: minimum 36 luni (recomandat 48 luni). 

Service (SLA): Pick-up & return – maximum 5 zile lucrătoare; suport tehnic în limba română. 

Anul producerii: nu mai devreme de 6 luni înainte de data livrării. 

Stare: nou, nerecondiționat/non-refurbished. Componente adiționale: mouse optic fără fir și geantă pentru transport. 

Conformitate și cerințe de mediu: respectarea cerințelor aplicabile privind DEEE, în conformitate cu HG nr. 212/2018; eficiență energetică ENERGY STAR sau echivalent.
-

SEMNĂTURILE PĂRȚILOR
Administrator dl 
________________________________________________________

                                        L.Ş.
Comandant general dl Dumitru SCURTU

________________________________________________________

                                    L.Ş.


	


Anexa nr. 2

la Contractul nr. ____/CBRN GUARD-PR

din ______________ 2026
SPECIFICAŢIA DE PREȚ

	Cod CPV
	Denumirea bunurilor
	U/M
	Cantitatea
	Preţ unitar (fără TVA)


	Suma (fără TVA)


	Termenul și condițiile de livrare


	Clasificație bugetară (IBAN)

	Lotul nr. 1 – Laptopuri
	Livrarea integrală a bunurilor aferente lotului atribuit se va efectua într-o singură tranșă până la 20.12.2026 de la data înregistrării Contractului la Trezoreria de Stat a Ministerului Finanțelor, la sediul Beneficiarului: str. Gheorghe Asachi 65A, mun. Chișinău, Republica Moldova. Prețul include toate cheltuielile aferente ambalării, transportului, manipulării, descărcării și livrării bunurilor.
	

	30213100-6
	Laptop
	4
	buc.
	
	
	
	

	
	                                                         TOTAL:
	
	
	
	
	
	

	

	SEMNĂTURILE PĂRȚILOR

	Administrator  dl 
_________________________________________________________
                                                                                         L.Ş.
	Comandant general dl Dumitru SCURTU
________________________________________________________

                                                                                  L.Ş.

